Solheim Cup
Solheim Cup, golfmatch for kvinder mellem USA og Europa. Solheim Cup, der svarer til mændenes Ryder Cup, er stiftet 1990 og afvikles hvert andet år. Opkaldt efter den norsk-amerikanske forretningsmand Karsten Solheim (1911-2000), der var direktør for Ping, et af verdens vigtigste golffirmaer.
USA har vundet ni gange og Europa fem (2015 inkl.). En enkelt dansk spiller, Iben Tinning (f. 1974), har deltaget i Solheim Cup fire gange, fra 2002 til 2007.